ምስጢራዊው ተልዕኮ ሲዝን 01 ክፍል 03 - "ፍቅር ወይስ ጥላቻ" ስክርፕት

ከዚህ በታች የተቀመጠው በሩሃማ ስነ-ጽሑፍና ድራማ ክበብ (ሩስድክ) ተዘጋጅቶ በመድረክ ላይ የቀረበው የምስጢራዊው ተልዕኮ ተከታታይ ድራማ ሲዝን 01 ክፍል 03 ርዕስ ፍቅር ወይስ ጥላቻ የሚለው የድራማ ስክርፕት ነው።

```
<u>'''ትዕይንት አንድ'''</u>
```

ከመድረክ ጀርባ ያቤጽ ከሙዝቃ ጋር ትረካውን ይቀጥላል

**ያቤጽ**፦ ስሜ ያቤጽ ያዕቆብ ይባላል። እኔ ተወልጄ ያደኩት በክርስቲያን ቤተ ሰብ ውስጥ ሲሆን ከልጅነቴ ጀምሮ ስለ እግዚአብሔር ተሰብኬ ነበር ያደኩት። ከ10 ዓመታት በፊት ከገጠመኝ ነገር የተነሳ በእግዚአብሔር ላለማመን ወስኜ ተነሳሁ። ከዚህ ባሻገር አባቴንና ልጄን የገደለውን ሰው ለመበቀል ተነስቼ በጥላቻም ተገፍቼ ወደ ሲዖል ወረድኩ። እኔም ስለ ሲዖል ልንገራችሁና ሲዖል እንደምታስቡት አይደለም። ከሚታስቡበት በላይ ስቃይ የሞላበት ነው።

ከመድረክ ጀርባ ይህንን እየተረከ ከውጭ የበልሁ ቤተ ሰቦች ይመጣሉ። ከእነሱም በኋላ በልሁ ሻንጣውን ተሸክሞ ከውጭ ይመጣል።

**ጽገረዳ**፦ በልሁ እንደምን ዋልክ?

**በልሁ**፦ ሁሉም ደህና ነው እናንተስ እንደምን ዋላችሁ?

**ጽገረዳ**፦ ሁሉም ደህና ነው። ሥራ እንዴት ነበር?

**በልሁ**፦ ይህ የኤድስ መድኃኒት የተቀመመው አለ አይደል? ከነገ ጀምሮ ሥርጭት እንጀምራለን።

**ጽገረዳ**፦ በጣም ጥሩ ከዚህ መድኃኒት ሺያጭ ምን ያህል ትርፍ ይገኛል ብለህ ታስባለህ?

**በልሁ**፦ ቢያንስ እስከ መቶ ሚሊዮን ብር ያህል ትርፍ ይገኛል ብዬ አስባለሁ።

**ሊሊ**፦ አባዬ አንተ ለእኔ አዲስ ልብስ ገዛለሁ ብለህ አልገዛህልኝም።

**በልሁ**፦ ችግር የለም አሁን ዛሬና ነገ ላይ የንግዱን ነገር ልጭረስ ከዚያም ልብስ ብቻ አይደለም መክና እገዛልሻለሁ ደግሞም በፍላጎትሽ መሠረት ወደ ውጭ አገር ልኬ የዩንቨርሲቲ ትምህርትንም አስተምርሻለሁ።

**ሊሊ**፡- (እየሳቀች) አባዬ አንተ የእኔ አባት ባትሆን ኖሮ ምን እሆን ነበር። አንተ የእኔ አባት ስለሆንክ እጅግ በጣም ደስ ይለኛል። ደግሞም ስለሚታደርግልኝ ሁሉ እወድሃለሁ አባዬ።

ከውጪ መንግስቱ ይመጣል። በልሁ ከቤተ ሰቡ ወጣ ብሎ ወደ መንግስቱ ጠጋ ይልና

**በልሁ**፦ እኔን ለማናገር ከፈለክ ቢሮ አሊያ በሆቴል ላይ እንጂ ከቤተ ሰቤ ጋር ለመሆን በምፈልግበት ሰዓት እንዳይሆን ነገረልህ የለም? (ቆጣ ባለ ሁኔታ)

**መንግስቱ**፦ አው ነግረህኛል… ግን … ያ የመድኃኒቱ ሥርጭት ላይ ትንሽ ችግር ተፈጥሯል።

**በልሁ**፦ ምን ሆነ? ደግሞስ አንተ እዚህ ምን ታደርጋለህ ና እንሂድና ችግር ፈጣሪውን እናግኝ።

**መንግስቱ**፦ ችግር ፈጣሪው ማን እንደሆነ አይታወቅም። ብቻ ሰው መድኃኒቱን እንዳይጠቀም እያሉ ነው ያሉት …

ብለው አብረው ሲወጡ መብራቱ ይጠፋል

## ```
```

```
**ትዕይንት ሁለት**

```

አጋንንቱ ያቤጽን ይዘው ወደ ሲዖል ይወስዳሉ፤ በዚያም ብዙ ሰዎች በስቃይ ሲጮሁ ይታያል

**ምንብየሁ**፡- አንተ እንደምን አለህ? እንደ ምን አለህ ማለቱም አያስፈልግም ብቻ ወደ ሲዖል እንኳን ደህና መጣህ? እኛ በዚህ ለሺህ ዓመታት እየተሰቃየን ነው ያለነው። ያንተውም ከአሁኑ ሰዓት ይጀምራል።

ከዚያም አጋንንቶቹ ያቤጽን ማሰቃየት ይጀምራል ትንሽ ከተሰቃየም በኋላ ገብርኤል ይመጣል

**ገብርኤል**፦ አንተ ያቤጽ ለእግዚአብሔር ከመገዛት ይልቅ ሲዖል ውስጥ መግባትን እመርጣለሁ ብለሃል። አሁን ገና ሲዖል ውስጥ 10 ሴክንድ ብቻ ቆይተሃል። ግን በዚህ ለዘላለም ለመቆየት ከፈለክ ጥዬህ ሄዳለሁ።

**አለምነሽ**፦ እኛ ከዚህ ከገባን ብዙ ዓመታት አልፎአል። ለእኛ ምርጫ አልተሰጠንም ለእሱ ለምን ይሰጣል?

**ገብርኤል**፦ የእሱ ጊዜው አይደለም። ጌታ ምን ያህል እንደሚወደው ለማሳየትና እየሄደ ያለበት መንገድ ወዴት እንደሚወስደው እንዳሳየው ነው እንጂ እንዳልኩት የእሱ ጊዜው አልደረሰም። ጊዜ ቢደርስማ …

**አለምነሽ**፦ እሱ እኛ ያላደረግንበትን ምን አድርጎ ነው በነፃ ማለፍ የሚሰጠው?

**ገብርኤል**፦ እኔ እዚህ የመጣሁት ከእናንተ ጋር ለመነጋገር አይደለም። ደግሞም ከእናንተ ጋር መነጋገሩ ጥቅም የለውም። ይልቁኑ አንተ (አንዱን አጋንንት) እስቲ የሲዖልን ምግብ እና መጠጥ እንዲሁም በሲዖል ውስጥ ያለውን መዝናኛ ለዚህ እንግዳ አሳየው። ምናልባት በዚህ መሆንን ይመርጥ ዘንድ አያለሁ።

አጋንንቱም ሰይፉን ይመዝዝና በአካሉ ላይ ከእግሮቹ አንስቶ እስከ ጭንቅላቱ ድረስ ይወጋና ከራሱ የፈሰሰውን ደም ያጠጣዋል ሥጋውንም ቆርጦ ያበላዋል።

**ያቤጽ**፦ እባክህ ተወኝ! … (ሲቃዩ ይቀጥላል) … በቃ ይቅርታ ከሲዖል ይልቅ ለጌታ መገዛትን እመርጣለሁ።

እየተንቀጣቀጠ እያለ ገብርኤል ጠጋ ሲል … መብራቱ ይጠፋል።

## ```
```

```
**ትዕይንት ሶስት**

```

በልሁና ጓደኞቹ ይገናኛሉ…

**በልሁ**፦ የመድዪቱን ሥርጭት የሚቃወሙት እነ ማን ናቸው? እስት ንገሩኝ።

**ግዛቸው**፦ እኔ እንደሚመስለኝ ከሆነ እነዚህ ክርስቲያኖች ናቸው የሚቃወሙት። ቤተ ክርስቲያን ላይ ተሰብስበው በፀሎትና በጩኼት እየቀወጡ የእግዚአብሔር ቃል አያዝም ብሎ ቃሉን እየሰበኩ የእኛን ዓለማ እያዘናጉ ነው። እነሱን አንድ ነገር ማድረግ አለብን መሰለ?

**በልሁ**፦ አሁን መድኃኒት ሥርጭቱን ጀምሩ ከእነሱ ጋር በኋላ እንገናኛለን አሁን እንደምንም ብላችሁ አለቃችን ያዘዘውን ትዕዛዝ መፈፀም አለብን ካስፈለገ የሚቃወሙን ሂዱና ግደሉአቸው።

መብራቱ ይጠፋል

## ```
```

```
**ትዕይንት አራት**

```

ኢየሱስ ክርስቶስ በዙፋን ላይ ተቀምጦ ይታያል መላእክት አጅበውት እያሉ ከውጪ ገብርኤል ያቤጽን ይዞ ይገባል። ዝቅ ብሎ ከሰገደ በኋላ

**ኢየሱስ**፦ ልጄ አንተ በምድር ላይ ኑሮህ ላይ በብዙ እንደተፈተንክ አውቃለሁ። ደግሞም ሥራህንና ድካምህን ትዕግሥትህንም አውቃለሁ፤ ግን አሁን ፍቅሬን እንድታይ እፈልጋለሁ። ና ተጠጋኝ እኔ ለአንተ ስል የተገረፍኩትን፣ በመስቀል ላይም የተቸነከርኩትን በጦርም የተወጋሁትን ቁስል እይ።

ጠጋ ሲል ሁሉን ነገር ካሳየው በኋላ

**ኢየሱስ**፦ አንተ እኔን እንደ ጨካኝ ስለ አንተ እንደማይገደው አድርገህ ታስባለህ። ና አንድ ነገር ላሳይህ

እነሱ አብረው ወደ መጋረጃው ሥር ሲገቡ መብራት ይጠፋል

## ```
```

```
**ትዕይንት አምስት**

```

ብዙ ሰው ተስብስቦ መድኃኒት መውሰድ ይጀምራሉ… አጋንንቶቹም አንድም ሳይቀር ሁሉም  እንድወስዱ ያስገድዳቸዋል። የወሰዱትም በኃይለኛ ሥቃይ ጩኼት እየጮሁ ይወድቃሉ ግን ማንም የሚያግዛቸው የለም። እየተሰቃዩ እያሉ ከውጪ መልአኩ ገብርኤልና ያቤጽ ይመጣሉ መልአኩም እየሆነ ያለውን ነገር ካሳየው በኋላ

**ገብርኤል**፦ አየህ እነዚህ ሰዎች ከአቅም በላይ ሥቃይ ውስጥ እንደሆኑ  የሚታያቸው ሰዎች ሰይጣንና ጭፍራዎቹ በጫሩት ጠብ ምክንያት ነው። ከዚህ ሥቃይ የተነሳ ሰዎች እግዚአብሔርን መካድ ይጀምራሉ። ከዚያም ሰይጣን ከእስራቱ ይፈታል። ያነ ይህ ዓለም በጨለማ ላይ ይወድቃል።

**ያቤጽ**፦ እና አሁን ምን ማድረግ አለብኝ? እኔን ኢየሱስ ክርስቶስ ልጄና አባቴ በምን ያህል ደስታና እረፍት ላይ እንዳሉ ወደ ገነት ወስዶ አሳይቶኛል። ወደ ሲዖልም ወርጄ በሲዖል ያለው ሥቃይና መከራም አይቻለሁ። እስት ንገረኝ ምን ማድረግ አለብኝ ነው የምትለው?

**ገብርኤል**፦ አንተ ከዚህ በፊት በጥላቻ፣ በምሬት እና በበቀል መንፈስ ውስጥህ ተሞልቶ ብዙ ክፋትን አድርገሃል። ከዚህ በኋላ እንግዲህ ወደ ሥጋህ ስትመለስ አንድ ነገር እንድታደርግ እፈልጋለሁ። የቀድሞ ኑሮህን ቀይረህ ንስሐም ገብተህ ጌታችንን ማገልገል ጀምር።

**ያቤጽ**፦ ግን እኮ መለወጥ እፈልጋለሁ። እንዴት ብዬ እንደሚለወጥ አላውቅም እንጂ። ደግሞም ከዚህ በፊት ያባከንኳቸው ከንቱ ጊዜያት ይበቃል። አሁን ግን ከልጅነቴ ጀምሮ አባቴና እናቴ ወደ አስተማሩኝ መንገድ መመለስ አለብኝ።

**ገብርኤል**፦ እሽ ጥሩ አሁን እኔ አንተን ወደ ሥጋህ እመልሳለሁ። ግን አንተ ማወቅ ያለብህ አንድ ነገር አለ። እኔ አንተን ወደ ሥጋህ ከመለስኩ በኋላ ከአንተ ጋር እንደዚህ ሆኜ መነጋገር አልችልም። ግን ምን ማድረግ እንዳለብህ እንዳትዘናጋ።

መብራት ይጠፋል።

## ```
```

```

ትዕይንት ስድስት

```

በሆስፒታሉ ላይ ያቤጽን አስተኝተው ኦክስጅኑን ነቅለው ዕቃዎችን እየወሰዱ ከውጭ የያቤጽ ቤተ ሰብ ይመጣሉ ነርስ ትገንዛለች። ጭርቅ እየጠቀለለች በመጋረጃው ሥር ያቤጽ ሾልኮ ይወጣል

**ዶክተር**፦ እኔ ያቤጽን ለማዳን ብዙ ታግያለሁ። ግን ከአቅሜ በላይ ሆኖ እንግዲህ ሕይወቱ አልፏል። እጅግ በጣም አዝናለሁ።

**ሰላም**፦ አባቴ በፍፁም አይሞትም፣ መሞትም የለበትም…

ብላ ሮጣ ሲትገባ ነርስ ይመልሳትና

**ነርስ**፦ አንቺ እንዲህ ሆነሽ የምታመጭው ነገር የለም። ይልቁኑ ብትረጋግ ይሻላል። ዶክተር የሚለውን ስሚ።

**ዶክተር**፦ በቃ አይዞአችሁ። ተረጋጉ፣ እኔ የአቅሜን ሁሉ አድርጌያለሁ። ይድናል ብዬም ተስፋ አድርጌ ነበር ግን ከአቅሜ በላይ ሆኖ ሕይወቱ አልፏል።

እነሱ በጣም አዝነው ተቃቅፈው እያለቀሱ እያሉ ከውጭ መልአኩ ገብርኤልና ያቤጽ ይመጣሉ።

**ገብርኤል**፦ ቤተ ሰብህ በአንተ ሞት በጣም አዝነዋል። ግን አንተ አሁን ወደ ሥጋህ ትመለሳለህ። የተባልከውን ሁሉ ታደርጋለህ።

**ያቤጽ**፦ እሽ እንግድህ እንሰባበት መሰለ

ከውጭ አጋንንቶች ይመጡና የያቤጽን ነፍስ ይዞ ይወጣሉ።መብራት ይጠፋል።

## ```
```

```
**ትዕይንት ሰባት**

```

በልሁ ከጓደኞቹ ጋር አብሮ ተቀምጦ መጠጥ እየጠጣ

**በልሁ**፦ ይህንን ለማሳካት እጅግ በጣም ታግዬ ነበር አሁን ተሳክቶልኛል። በብዙ ሚሊዮን የሚቆጠር ትርፍ አግንቼያለሁ።

**መንግስቱ**፦ አንተ ያን ያህል ትርፍ አግንተሃል እኛም ከዚህ በኋላ ምንም ሥጋት የለንም መሰለ?

**ግዛቸው**፦ ከዚህ በኋላ የአገርቱ ፕርዝዳንት ለመሆን መወዳደር አለብኝ አንተ እንደምትረዳኝ አስባለሁ

'*በልሁ'***፦** ብቻ ያለ አንዳች ተግዳሮት ቀጣዩን ዕቅዳችንን መፈፀም መቻል አለባችሁ። ከዚያም አለቃችን በዚህ ምድር ላይ የምንፈልገውን ማንኛውንም ነገር ይሰጥልናል።

**ግዛቸው**፦ ለአንተ ሁሉም ነገር ተሳክቶልሃል… ግን ለእኛ ሁሉም አልሆነልንም…

ይህንን እያወሩ በልሁ በመጠጡ ትናታ ይሞታል አጋንንት መጥቶ ይዞ ሲሄድ ሌሎቹ እየወናበዱ እያሉ መብራት ይጠፋል

## ```
```

```
**ትዕይንት ስምንት**

```

አጋንንቱ ያቤጽን ይዘው ወደ ሉስፈር ይዘው ይመጣሉ

**ሉስፈር**፡- ይህ ሰው ምን ሆኖ ነው ዳግም ወደ እኔ ይዛችሁ የመጣችሁት?

**አጋንንት1**፦ መልአኩ ገብርኤል ነፍሱን ከሲዖል ሰርቆ ወሰደና ወደ ሥጋው ለመመለስ ሲል እኛ ሄዴን ወስደን መጣንኮ።

**ሉስፈር**፦ (በኃይለኛ ቁጣ) ወንድሜ በቃ ሁሌ እየተቃወመኝ አስቸግሮኛል፤ እኔን ለምን ለብቻዬ እንደማይተወኝ አላውቅም።

ይህንን እያለ ገብርኤል ከውጭ ይገባል… ሉስፈር ከተቀመጠበት ይነሳና

**ሉስፈር**፦ ወንድሜ … አንተ የአባታችንን አሳብ እየፈፀምክ እኔን ከመወጋት የምታቆመው መቼ ነው?

**ገብርኤል**፦ አባታችን አቁም እስክለኝ ድረስ ነዋ። ደግሞም እኛ አንተ በአባታችን ላይ ሳታምጽ አብረን ስናገለግል የነበረውን አታስታውስም እንዴ? ግን አንተ አባታችንና እኛን ወንድሞችህንና እህቶችህን ተቃወምህ። ስለዚህም ከእግዚአብሔር መገኘት ተባረርህ።

**ሉስፈር**፦ አንተና አባቴ እናንተ ቆይ እንደዚህ ያሉ ደካማ ፍጥረቶችን ለመውደድ ለእኔ እንኳን ያልተሰጠ ዕድል የሰጣችሁ ለምንደነው?

**ገብርኤል**፦ በዚህ ምነው ልትናደድ እንዳትሆን።

**ሉስፈር**፦ እኔ በቶሎ አልናደድም ብናደድ ደግሞ እንዴት እንደሚሆን ታውቃለህ።

በኃይለኛ ድምጽ ብሎ ወደ መልአኩ ገብርኤል ጠጋ ዓይኖቹ ይቀላል

**ሉስፈር**፦ አሁን ግን በጣም እየተናደድኩ ነኝ። የዚህን ሰው ነፍስ ይዤ ሄዳለሁ ብትል ግን በጣም ታናድደኛለህ።

**ገብርኤል**፦ የዚህ ሰው ነፍስ ለአንተ አሳልፎ አልተሰጠልህም።

**ሉስፈር**፦ (በኃይለኛ ቁጣ) እንዴት ለእኔ አይገባም? እሱ ብዙ ኃጢአትነ ሠርቷል ደግሞም እግዚአብሔርን ከልቡ ይጠላል።

**ገበርኤል**፦ አሁን ግን እንዲያ አይደለም ተለውጧል። ደግሞም እሱ እግዚአብሔርን ሲጠላ የነበረው በአባቱ ሞት ምክንያትና በልጁ ነበር እሱ ወደ ገነት ሄዶ አባቱና ልጁ በምን ያህል ሰላምና ደስታ ውስጥ እንዳሉ አውቆአል።

**ሉስፈር**፦ እና አሁን ምን ልታደርግ ነው?

**ገበርኤል**፦ እኔ የእሱን ነፍስ ይዜ እሄዳለሁ። አንተም ከእስራት የምትፈታበት ጊዜህም አልደረስም።

**ሉስፈር**፦ ይህ አይሆንም። በፍፁም አይሆንም … ኧሬ አይሆንም አልኩ …

ብሎ ያቤጽን ይዞ ሲወጣ … መብራቱ ይጠፋል።

## ```
```

```
**ትዕይንት ዘጠኝ**

```

በሆስፒታሉ ላይ የያቤጽ ቤተሰቦች እያለቀሱ ወደ ውጪ እየወጡ እያሉ ከውጭ ያቤጽና መልአኩ ገበርኤል ይመጣሉ ወደ ያቤጽ ረሳ ጠጋ ይሉና

**ገብርኤል**፡- አንተ ያቤጽ አሁን ወደ ሥጋህ ተመለስ። አስፈላጊ ከሆን ሌላ ጊዜ ልንገናኝ እንችላለን። ብቻ የእግዚአብሔር ዓለማ በሕይወትህ ምን እንደሆነ እንዳትዘናጋ።

ከዚያም ሥጋው ውስጥ ይገባና ከተኛበት ይነሳል። ነርስ ደንግጣ ትጮሃለች

**ዶክተር**፦ ምንድነው? ምን አዲስ ነገር ተፈጠረ?

**ነርስ**፦ የሞተው ሰውዬው አሁን አልሞተም።

**ዶክተር**፦ ስትይሳ አልገባኝም? የሞተ ሰው እንዴት ይነሳል?

ብሎ ገብቶ ካየ በኋላ የያቤጽ ቤተሰቦቹ ድምፁን ሰምተው ይመለሳሉ።

**ርብቃ**፦ ምንድነው? ምን እያላችሁ ነው?

**ዶክተር**፦ እኔ በሕይወቴ ዘመን አይቼ የማላውቅ ታምርን ዛሬ አይቸያለሁ።

**ራሔል**፦ ማለትህሳ? አልገባኝም።

**ዶክተር**፦ ያቤጽ ከሞተበት ተነስቷል እንዴት አድርጎ እንደተነሳ ግን አላውቅም።

ሁሉም ሮጠው ይገቡና ያቤጽን አቅፎ

**ርብቃ**፦ አንተ ሞተሃል ብለን በጣም አዝነን ነበር። ግን ስላልሞትክ በጣም ደስ ብሎናል።

**ያቤጽ**፦ እኔም እንደሞትኩ አስቤ ነበር ግን እግዚአብሔር ዳግመ እድል ሰጥቶኛል።

**ራሔል**፦ ልጄ እግዚአብሔር አልክ?

**ያቤጽ**፦ አው እኔ አባቴና ለጄን በመንግስተ ሰማይ ላይ ገብቼ አይቼ ነው የተመለስኩት። እንግዲህ በእግዚአብሔር ላይ ያለው ጥላቻ ጠፍቷል።

**ሰላም**፦ አባዬ እኔ ብዙ ነገር ለመንገር ፈልጌ ነበር አሁን ዕድሉን ስላገኘሁ ደስ ብሎኛል።

**ያቤጽ**፦ አው እኔም ብዙ ነገር ልነግርላችሁ… ግን አሁን ወደ ቤት እንሂድ

ከተኛበት ተነስቶ ሊወጣ ይነሳል … ከዚያም መብራት ይጠፋል

## ```

```

```
<span style="font-size:25.0pt;mso-bidi-font-size:11.0pt;line-height:115%">የሲዝኑ ታሪክ በዚህ ላይ አበቃ ግን ይቀጥላል …</span>
```